Lucas Ekeståhl Jonsson

Lucas Ekeståhl Jonsson (s. 25. maaliskuuta 1996 Tukholma, Ruotsi) on ruotsalainen jääkiekkopuolustaja.

Ura
Seuraura
Ekeståhl Jonsson syntyi Tukholmassa, mutta hän muutti kuitenkin pian syntymänsä jälkeen perheineen Uumajaan. Ekeståhl Jonsson aloitti jääkiekkoilun IF Björklövenissä omien sanojensa mukaan noin 6-7-vuotiaana. Hän oli kaudella 2011–2012 seuran J18-junioreiden tehokkain puolustaja J18 Elitissä tehoilla 3+11=14. Kaudeksi 2012–2013 Ekeståhl Jonsson siirtyi MODO Hockeyn J18-junioreihin. Hän oli tehoilla 6+25=31 joukkueen tehokkain puolustaja ja sijoittui J18 Elitin puolustajien pistepörssissä kolmanneksi. Ekeståhl Jonsson voitti myös koko sarjan tehotilaston lukemalla +54. J18 Allsvenskanissa hän ylsi tehoilla 2+19=21 koko sarjan puolustajien piste- ja syöttöpörssin voittoon. Ekeståhl Jonsson oli MODO:n paras syöttäjä ja jakoi sisäisen pistepörssin voiton Axel Ottossonin kanssa. Hän voitti kauden päätteeksi J18 Allsvenskanin hopeaa.

Kauden 2013–2014 Ekeståhl Jonsson pelasi suurimmaksi oskasi MODO:n J20-junioreissa, joita hän edusti myös U20 Super Challengessa. Ekeståhl Jonsson pelasi osan kaudestaan myös seuran J18-junioreissa, joiden eniten maaleja tehnyt puolustaja hän oli viidellä osumallaan. Ekeståhl Jonsson voitti pudotuspeleissä joukkueen sisäisen tehotilaston lukemalla +3. Hän voitti kauden päätteeksi J18 Allsvenskanin mestaruuden. Kaudella 2014–2015 Ekeståhl Jonsson voitti pelipaikastaan huolimatta koko J20 SuperElitin syöttöpörssin, sijoittui puolustajien pistepörssissä toiseksi ja jakoi koko pistepörssin kymmenennen sijan neljän muun pelaajan kanssa tehoilla 6+38=44. Hän oli myös MODO:n toiseksi paras pistemies Axel Ottossonin ja Kristian Jakobssonin kanssa. Ekeståhl Jonsson debytoi kauden aikana myös miesten peleissä pelattuaan Ruotsin toiseksi korkeimmalla sarjatasolla HockeyAllsvenskan-joukkue IK Oskarshamnissa viisi runkosarjaottelua lainalla jääden ilman tehopisteitä.

Ekeståhl Jonsson palasi kaudeksi 2015–2016 kaksivuotisella sopimuksella kasvattajaseuransa IF Björklövenin Allsvenskan-joukkueeseen. Hänen varsinainen tulokaskautensa sarjassa toi 27 runkosarjaottelussa tehot 2+8=10. Kaudella 2016–2017 Ekeståhl Jonsson voitti joukkueensa sisäisen piste- ja syöttöpörssin tehoilla 5+23=28, joilla hän sijoittui koko Allsvenskanin puolustajien pistepörssissä toiseksi edellään vain BIK Karlskogan Henrik Larsson.

Kaudeksi 2017–2018 Ekeståhl Jonsson siirtyi vuoden mittaisella sopimuksella SM-liigajoukkue Turun Palloseuraan. Hän teki miesten pääsarjadebyyttinsä Mestarien liigassa 24. elokuuta 2017 vieraissa tšekkiläistä HK Hradec Královéa vastaan. Ekeståhl Jonsson merkittiin TPS:n ykköspuolustajapariin maanmiehensä Henrik Tallinderin viereen. Hän sai ottelussa jääaikaa 11.46 minuuttia. Pääsarjauransa avausmaalin Ekeståhl Jonsson teki myös Mestarien liigassa 10. lokakuuta 2017 brittiläistä Nottingham Panthersia vastaan. Hän keräsi ottelussa myös kaksi syöttöpistettä, joista ensimmäisellä Ekeståhl Jonsson alusti jäi TPS:n 5–2-voittoon päättyneessä ottelussa Petrus Palmun tekemän ratkaisumaalin. Hän oli CHL:ssä lopulta TPS:n paras pistemies maanmiehensä Erik Nyströmin kanssa tehoilla 1+3=4. SM-liigassa Ekeståhl Jonssonin ensimmäinen pääsarjakausi toi 58 runkosarjaottelussa tehot 6+10=16 ja 11 playoff-ottelussa tehot 1+1=2. Marraskuussa 2017 hän teki TPS:n kanssa vuoden mittaisen jatkosopimuksen.

Ekeståhl Jonsson palasi kaudeksi 2019–2020 kotimaahansa ja siirtyi kaksivuotisella sopimuksella SHL-joukkue Färjestad BK:hon. Hänen ensimmäinen kautensa liigassa toi 48 runkosarjaottelussa tehot 3+13=16. Kauden jälkeen, toukokuussa 2020 Ekeståhl Jonssonin sopimus Färjestadin kanssa purettiin hänen omasta aloitteestaan, kun Ekeståhl Jonsson katsoi paremmaksi vaihtoehdoksi kehittyä muualla. Samana päivänä hänen vahvistettiin siirtyvän kaudeksi 2020–2021 kaksivuotisella sopimuksella Rögle BK:hon.

Maajoukkueura
Ekeståhl Jonsson on pelannut yhdeksän poikien maaottelua.

Muuta
Ekeståhl Jonssonin isoveli Victor pelaa hyökkääjänä Hockeyettan-joukkue Tegs SK:ssa. Veljesten isä Olof Jonsson on entinen Ruotsin alempien sarjojen puolustaja.

Tilastot
 2012–2013  MODO Hockey  SuperElit  5  0  0  0  2  –  –  –  –  – 2013–2014  MODO Hockey  SuperElit  35  4  15  19  6  6  0  1  1  2 2014–2015  MODO Hockey  SuperElit  41  6  38  44  18  5  1  2  3  2   IK Oskarshamn  Allsvenskan  5  0  0  0  2  –  –  –  –  – 2015–2016  IF Björklöven  J20 Elit  1  0  1  1  0  –  –  –  –  –   IF Björklöven  Allsvenskan  27  2  8  10  10  –  –  –  –  – 2016–2017  IF Björklöven  Allsvenskan  51  5  23  28  24  –  –  –  –  – 2017–2018  TPS  SM-liiga  58  6  20  26  16  11  1  1  2  0 2018–2019  TPS  SM-liiga  58  6  19  25  32  4  0  1  1  2 2019–2020  Färjestad BK  SHL  48  3  13  16  10  –  –  –  –  – 2020–2021  Rögle BK  SHL  51  2  10  12  12  14  0  1  1  0 2021–2022  Rögle BK  SHL  52  7  29  36  20  13  1  9  10  8 3 kautta  yhteensä  SHL  151  12  52  64  42  27  1  10  11  8 3 kautta  yhteensä  Allsvenskan  83  7  31  38  34  –  –  –  –  – 2 kautta  yhteensä  SM-liiga  116  12  39  41  48  15  1  2  3  2

Lähteet

Viitteet

Luokka:Ruotsalaiset jääkiekkoilijat
Luokka:Vuonna 1996 syntyneet
Luokka:Elävät henkilöt